Landsretten har ændret Sø- og Handelsrettens dom i sag om, hvorvidt Deutz AG misbrugte en dominerende stilling, og at Deutz AG og Diesel Motor Nordic A/S overtrådte... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Konkurrence;

/

Dom vedr. overtrædelse af konkurrencereglerne

Østre Landsret har den 27. februar 2023 afsagt dom i en sag om prøvelse af
Konkurrencerådets afgørelse, som er stadfæstet af
Konkurrenceankenævnet.

Østre Landsret har den 27. februar 2023 afsagt dom i en sag om prøvelse af Konkurrencerådets
afgørelse, som er stadfæstet af Konkurrenceankenævnet, om, at Deutz AG misbrugte en dominerende
stilling, og at Deutz AG og DMN overtrådte forbuddet mod konkurrencebegrænsende aftaler i forbindelse
med et DSB-udbud i 2010. Landsretten har ophævet konkurrencemyndighedernes afgørelser og hjemvist
sagerne til fornyet behandling ved Konkurrencerådet. Landretten fandt, at grundlaget for
Konkurrencerådets  markedsafgrænsning og vurdering af spørgsmålet om dominerende stilling var så
mangelfuldt, at der var grundlag for at ophæve og hjemvise den del af Konkurrencerådets afgørelse, som
angik Deutz AG’s misbrug af en dominerende stilling, jf. konkurrencelovens § 11 og TEUF artikel 102.
Endvidere fandt landsretten, at det som følge af den mangelfulde markedsafgrænsning ikke var godtgjort,
at markedsandelstærsklen i den dagældende vertikale gruppefritagelsesforordning var overskredet og
dermed, at den adfærd, som Konkurrencerådet havde anset for at udgøre ulovlige
konkurrencebegrænsninger, jf. konkurrencelovens § 6 og TEUF artikel 101, ikke var fritaget efter
forordningen. Også den del af Konkurrencerådets afgørelse, som angik en ulovlig
konkurrencebegrænsende aftale, blev derfor ophævet og hjemvist til fornyet behandling ved
Konkurrencerådet.

Sø- og Handelsretten havde afsagt dom i 1. instans om at opretholde konkurrencemyndighedernes
afgørelse.